ฆ่า"เอกยุทธ"ฉุดหุ้นทุบวินเทจฯทรุด59%
คดีฆ่า “เอกยุทธ” ทุบวินเทจฯ ทรุดภายใน 3 วัน คาดหุ้นที่ลงทุนไว้กระทบตาม
29 ต.ค. 2565

คดีฆ่า “เอกยุทธ” ทุบวินเทจฯ ทรุดภายใน 3 วัน คาดหุ้นที่ลงทุนไว้กระทบตาม
ภายหลังนายเอกยุทธ อัญชันบุตร นักลงทุนในตลาดหุ้นรายใหญ่ หายตัวไปอย่างลึกลับตั้งแต่วันที่ 7มิ.ย.ที่ผ่านมา กระทั่งเจ้าหน้าที่ตำรวจสืบสวนสอบสวนจนพบศพ เมื่อวันที่ 12 มิ.ย. ส่งผลราคาหุ้นบริษัท วินเทจ วิศวกรรม ซึ่งนายเอกยุทธ ลงทุนจำนวนมาก รูดลงแรงถึง 59.74% จากระดับ 7.95 บาทลงมาเหลือ 3.20 บาท ในช่วงวันที่ 10-12 มิ.ย. ท่ามกลางมูลค่าการซื้อขายสูงผิดปกติ จากที่เคยเปลี่ยนมือวันละไม่ถึง 10 ล้านบาท เพิ่มเป็นมากกว่า 1,000 ล้านบาท
แหล่งข่าวจากผู้ใกล้ชิดนายเอกยุทธเปิดเผยว่า นายเอกยุทธใช้เงินลงทุนจากกองทุนต่างประเทศ ซึ่งระดมเงินจากต่างชาติเพื่อเข้ามาลงทุนในตลาดหุ้นไทย
นอกจากหุ้นวินเทจฯ แล้ว นายเอกยุทธยังมีการลงทุนในหุ้นขนาดใหญ่อีกหลายบริษัท เช่น หุ้นบริษัท ปตท. บริษัท เจริญโภคภัณฑ์อาหาร หุ้นธนาคาร หุ้นรถไฟฟ้า และบริษัท อินโดรามา เวนเจอร์ส ซึ่งบางตัวก็ขายออกไปแล้ว คาดว่าภายหลังนายเอกยุทธเสียชีวิต หุ้นที่ลงทุนไว้เหล่านี้ก็จะได้รับผลกระทบถูกเทขายลงมาด้วย n